
Бүген Иннополиста ике көнлек Merge конференциясе башланды, ул Россиянең барлык төбәкләреннән мәгълүмат технологияләренең төрле өлкәләреннән якынча 500 вәкилне җыйды: эшләүчеләр, маркетологлар, digital-дизайнерлар, менеджерлар, HR-белгечләр, шулай ук мәгълүмат технологияләре өлкәсендә әле генә үз юлларын башлаучылар.

Барлык белгечләр Иннополиска тәҗрибә алмашырга һәм югары технологияләр шәһәрендәге тормышны күрергә килгәннәр.

Конференциядә катнашучыларны видеоконференцэлемтә режимында ТР Премьер-министры урынбасары Роман Шәйхетдинов сәламләде. Спикер катнашучыларга уңышлы эшләр теләде һәм барысын да Иннополисны эшләү һәм яшәү урыны буларак карарга чакырды.

Merge IT-конференциясе Иннополиста 13-14 ноябрьдә узачак һәм 7 тулы IT-конференцияне үз эченә берләштерә: “Development Conference”, “Digital Conference”, “Marketing Conference”, “Management Conference”, “HR Conference”, “Teamlead Conference” һәм “IT да уку-укыту һәм карьера”.

Иннополис МИЗ оештырган конференциядә мәгълүмат технологияләренең төрле юнәлешләреннән 100дән артык спикер-практиклар катнаша – “Яндекс”, “Вконтакте”, “X5 Group” һәм башкалар.
Иннополиста Merge IT-конференциясе башланды